АҞӘА, жәабран 8 — Sputnik, Роберт Џьопуа. Ҭамаз Ҵахнакьиа Ареспубликатә хәышәтәырҭа ҳақьым хадас дҟаҵоуп.
"Ҭамаз Ҵахнакьиа Агәабзиарахьчара аминистр ихаҭыԥуаҩыс дыҟан, уажәшьҭа иара уатәи инапынҵақәа аанижьуеит Ареспубликатә хәышәтәырҭахь диагоуп", — иҳәеит Агәабзиарахьчара аминистр Андзор Гоов.
Ҵахнакьиа изы еицҿакрыла рыбжьы рҭиит. Ҭамаз Ҵахнакьиа Агәабзиарахьчара аминистр ихаҭыԥуаҩ инапынҵақәа шьҭеиҵеит Ареспубликатә хәышәтәырҭа ҳақьым хадас иҟалара инадҳәаланы.